# BMMK ÉPÍTÉSI SZAKCSOPORT - BESZÁMOLÓ 2019-ről

## ADATOK:

Az Építési Tagozathoz tartozó szakmagyakorlók teljes létszáma 2019 végén kb. 148 fő volt, tagjaink egy része más szakcsoportnak is tagja. Vezetőségünk 5 +1 tagú, általában 2 havi rendszerességgel tartottunk összejövetelt.

## RENDEZVÉNYEK, ESEMÉNYEK, SZAKMAI TEVÉKENYSÉG

Részt vettünk a BMMK ill. az Építési Tagozat által a Tagozat, a Szakcsoport tagjai számára szervezett **szakmai kötelező továbbképzési** napok programjainak összeállításában. Előadási anyagot állítottunk össze a friss építési jogszabályváltozásokkal kapcsolatosan. Tagjaink számára a BMMK honlapján rendszeres tájékoztatást adunk a tervezett képzésekről, szakmai programokról. A képzéshez kapcsolódó legfontosabb jogi, pénzügyi, szakmai ismereteket, a legfrissebb változásokat, az előadások tananyagát, segédanyagát elérhetővé tettük.

Tagjaink kiállítóként és látogatóként, szervezőként is jelen voltak a **PTE MIK Pollack Expo** rendezvényén 2019. február végén. <http://www.pollackexpo.hu/cikk/Programfuzet>

Több tagunk jelen volt a 2019-as **Mérnökbálon** is. <https://www.bama.hu/pr/unnepelt-a-mernoktarsadalom-1694917/>

Részt vettünk a 2019. októberi, a Műszaki és Informatikai Karral közösen szervezett **MIK-Partners - Mérnöknap** előkészítésében, lebonyolításában. 66 szakmai előadás, több, mint 400 mérnöklátogató, közel 1600 hallgatói látogató emelte a rendezvény súlyát. Az Építőiparban érdekelt kollégák számára előadások hangzottak el többek közt az energiahatékonyság és a tudatos ipar- és környezetfejlesztés, a mérnöki tudás kihívásai témakörökben. <https://pte.hu/hu/esemeny/mik-partners-szakmai-nap-2019>

A **BMÖ** megkeresésére 2016-ban csatlakoztunk a TOP-5.1.1-15-BA1-2016-00001 kódszámú **„Foglalkoztatási Szövetkezés Baranya Felzárkózásáért 2020” című projekthez**, ennek keretében 2019-ben is részt vettünk a Paktum Szervezeti Ülésen és Konferenciáin. <https://www.baranyapaktum.hu/>

A Baranya Megyei Önkormányzat Közgyűlése a 129/2017. (XII. 14.) Kgy. határozatával döntött **Baranya Megye Területrendezési Tervének módosításáról.** A határozat értelmében a Baranya Megyei Önkormányzat (továbbiakban: BMÖ) 2017. decemberében támogatási szerződést kötött a Miniszterelnökséggel a tárgyi munka elvégzésére. Szakcsoportunk részt vett a véleményezési munkában meghívottként. <http://www.baranya.hu/dokumentum/665>

Aktívan részt vettünk az **MMK Építési Tagozatának budapesti elnökségi ülésein**, ennek keretében a felelős műszaki vezetők és a műszaki ellenőrök számára meghirdetett tanfolyamsorozat előkészítésében, az építési jogszabályok rendszerének, tartalmának felülvizsgálatában, javaslatok készítésében.

A **Fiatal mérnökök képviseletében** Bocz Gábor építőmérnök, az Építési Tagozat Fiatal Mérnökök Csoportjának korábbi vezetőségi tagjaként rendszeresen részt vett üléseinken, beszámolva a csoport tevékenységéről, segítve a baranyai munkacsoport tevékenységét.

Segítettük Pécsett is az **FMCS programsorozatának** szervezését, rendszeresen találkoztak a résztvevők gyakorló mérnökökkel, illetve más szakterületek képviselőivel. A pécsi csoportot **Szabó Imre Gábor** (+2020) mérnöktanár vezette több éven át, igen nagy odafigyeléssel, lelkesedéssel. Hiányozni fog mindannyiunknak, az oktatásnak, a kamarának is. A havonta megrendezésre kerülő előadásoknak 10-20 rendszeres résztvevője volt. Az előadásokra rendszeresen meghívtuk a szakcsoport tagjait is. 2019-ben többek között a kamarai jogosultságokról, az MMK feladatairól, jogi kérdésekről, szerkezeti érdekességekről hangzottak el előadások.

## BIZOTTSÁGI, TESTÜLETI RÉSZVÉTELÜNK

A szakcsoport elnöke, dr. Szabó Éva és áprilistól Bocz Gábor is tagja lett az **MMK Építési Tagozata immáron kibővített, 13 fős elnökségének is**. Az elnökség Budapesten havonta tart elnökségi ülést. Kiemelt témák voltak 2019-ben:

* FMV és ME szakmagyakorló mérnökök kamarai helyzetének módosítása – bekapcsolásuk az MMK-ba: kamarai trv, Alapszabály módosítására javaslattétel (24635 fő érintett!!)
* MMK szabályzatmódosítások – Szakmagyakorlási Szabályzat felülvizsgálata – kreditpontokra javaslattétel a Tagozathoz tartozó jogosultságok esetében:

TELEPÜLÉS TERVEZÉS: Tkö, TV, TE, TH,

ÉPÜLETFIZIKA: G-ÉF

TELEPÜLÉS SZAKÉRTÉS: SZKö, SZV, SZE, SZH,

ÉPÍTÉSÜGYI SZAKÉRTÉS: SZÉS2, SZÉS4, SZÉS 9, SZÉS9, SZÉS10, SZÉS11,

BERUHÁZÁSI SZAKÉRTÉS: SZB

MŰSZAKI ELLENŐRZÉS: ME-É, ME-M

FELELŐS MŰSZSAKI VEZETŐ: MV-é, MV-É

* Mérnök Újság – cikkek FMV/ME jogosultak részére
* FMCS helyett Fiatal Mérnökök Szakosztályának előkészítése
* Területrendezési szakosztály problémái
* FMV és ÉME regisztráltak oktatása, oktatási törzsanyagok előkészítése (Kukai Tibor – Kittka Péter - Szabó Éva készített anyagot)
* Jogszabály és rendelettervezetek bírálata, észrevételezése – különösen a 266/2013-as Korm. rendelet szabályozására
* FAP pályázatok
* Kivitelezési dokumentációk tartalmi követelményeinek felülvizsgálata
* OTSZ alkotásban részvétel
* ÉVOSZ – építési Ágazat súlyponti problémáinak áttekintése
* Egyetemi, főiskolai hallgatók tájékoztatása az MMK céljairól, működéséről
* Beruházáslebonyolító mesterképzéshez kapcsolódóan – tanúsítványok kiállítása korábban már ilyen jogosultsággal rendelkezők számára: feltételek, elbírálás egyeztetése
* Építésfelügyelettel közös kamarai ellenőrzések – felmerülő problémák kezelése, tennivalók az egyszerűsítések miatti minőségromlás elkerülése érdekében

Egyik vezetőségi tagunk, Hajna Jánosné továbbra is részt vett az **MMK Történeti Bizottságának** munkájában. Ennek keretében kiemelten foglalkoztak a magyar mérnöki évfordulók nyilvántartásnak feladataival, a magyar mérnöki alkotások eredményeinek bemutatásával, a mérnöki hivatás vonzóvá tételével. (Mérnöki évfordulók internetes megjelenítése, kamarai rendezvények, szakmai kirándulások.)

2019 folyamán a Baranya Megyei Kormányhivatal Pécsi Járási Hivatal Építésügyi és Örökségvédelmi Hivatalával **nem volt közös építésfelügyeleti ellenőrzés,** miután jogszabályváltozások, szervezeti átalakulás miatt nem hívtak össze közös ellenőrzést. Jeleztük, hogy továbbra is készen álunk a közös ellenőrzéseken való részvételre.

A Szakcsoport **Szakértői Testülete** folyamatosan elvégezte a felelős műszaki vezetői és építési műszaki ellenőri jogosultsági kérelmek elbírálását az előírt szakirányú gyakorlat megfelelőségének tekintetében. (Barabás Béla, Kittka Péter, Szabó Éva) 2019-ben 14 fő nyújtott be kérelmet MV-M, MV-É, ME-É, ME-M jogosultságok tekintetében. A kérelmek többségében megfelelően megalapozottak voltak, a szükséges gyakorlati időt igazolták.

## 2019. évi KITÜNTETETTJEINK:

Az Építési és a Tartószerkezeti Szakcsoport közös javaslatára **Szabó Imre Gábor** (+2020) emléklapot, pénzjutalmat kapott az FMCS szervezésében, az ülések vezetésében végzett munkájáért.

Pécs, 2020. április 15.



**Dr. Szabó Éva -** a BMMK Építési Szakcsoport elnöke

**Dr. Kaszás Ferenc**

**Hajna Jánosné**

**Schmalz Ferenc**

**Vucskics Péter -** az Építési Szakcsoport vezetőségi tagjai

**Bocz Gábor -** Fiatal Mérnökök Csoportja - meghívott